Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Κατόπιν αιτήσεων που διετύπωσαν ορισμένα κράτη μέλη, οι υπηρεσίες της Επιτροπής, σε συνεργασία με τους αρμοδίους κυβερνητικούς εμπειρογνώμονες, εξέτασαν το ενδεχόμενο ανοίγματος, αύξησης και παράτασης των αυτόνομων δασμολογικών ποσοστώσεων για ορισμένα βιομηχανικά προϊόντα.

Μετά την συζήτηση, που πραγματοποιήθηκε κατά τη συνεδρίαση της ομάδας "Δασμολογικών Οικονομικών Θεμάτων", διαπίστωθηκε ότι τα Κράτη Μέλη θα μπορούσαν να εγκρίνουν νέες ποσοστώσεις, αυξήσεις ή παρατάσεις των ποσοστώσεων όσον αφορά τα εξεταζόμενα στην πρόταση κανονισμού προϊόντα, χωρίς ωστόσο να διαταραχθεί η αγορά των εν λόγω προϊόντων.

Αυτό είναι το αντικείμενο της συνημμένης πρότασης κανονισμού.

Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:¦¦

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,

την πρόταση της Επιτροπής [1],

[1] ΕΕ C , , σ. .

Εκτιμώντας τα εξής:

(1) Την 20η Δεκεμβρίου 1996, το Συμβούλιο υιοθέτησε τον κανονισμό (ΕΚ) αριθ. 2505/96 για το άνοιγμα και τον τρόπο διαχείρισης κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προιόντα [2].Κρίνεται σκόπιμο να ληφθούν τα κατάλληλα μέτρα για την κάλυψη των αναγκών εφοδιασμού της Κοινότητας όσον αφορά τα εν λόγω προιόντα υπό τους ευνοϊκότερους κατά το δυ νατό όρους. Ως εκ τούτου είναι σκόπιμο να ανοιχθούν νέες κοινοτικές δασμολογικές ποσοστώσεις με μειωμένο ή μηδενικό δασμό για τις αναγκαίες ποσότητες, να αυξηθούν οι ποσότητες και να παραταθεί η ισχύς ορισμένων δασμολογικών ποσοστώσεων, χωρίς να διαταραχθεί η ισορροπία των αγορών των εν λόγω προιόντων.

[2] ΕΕ L 345 της 31.12. 1996, σελ.1. Κανονισμός που τροποποιήθηκε τελευταία από τον κανονισμό (ΕΚ) αριθ. 1824/2002 (ΕΕ L 277 της 15.10.2002, σελ. 1).

(2) Δεν είναι πλέον προς το συμφέρον της Κοινότητας να διατηρηθεί κοινοτική δασμολογική ποσόστωση για ορισμένα προϊόντα τα οποία πρέπει να διαγραφούν από το παράρτημα Ι του κανονισμού (ΕΚ) αριθ. 2505/96.

(3) Λόγω του μεγάλου αριθμού τροποποιήσεων με ισχύ από 1ης Ιανουαρίου 2003 και για να διασαφηνιστεί η κατάσταση για τον χρήστη, ο πίνακας του παραρτήματος Ι του κανονισμού (ΕΚ) αριθ. 2505/96 πρέπει να αντικατασταθεί από τον πίνακα του παραρτήματος του παρόντος κανονισμού.

(4) Ο όγκος των ποσοστώσεων για ορισμένες κοινοτικές δασμολογικές ποσοστώσεις δεν επαρκεί για να καλύψει τις ανάγκες της κοινοτικής βιομηχανίας κατά την τρέχουσα περίοδο ποσόστωσης. Συνεπώς, ο όγκος αυτών των ποσοστώσεων πρέπει να αυξηθεί με ισχύ από 1ης Ιανουαρίου 2002 ή 1ης Ιουλίου 2002 ανάλογα με την ημερομηνία έναρξης των εν λόγω ποσοστώσεων και να προβλεφθεί η άμεση έναρξη ισχύος του παρόντος κανονισμού.

(5) Οι δασμολογικές ποσοστώσεις για ορισμένα προϊόντα σιδήρου και χάλυβα που καλύπτονταν από τη συνθήκη για την ίδρυση της Ευρωπαϊκής Κοινότητας ´Ανθρακα και Χάλυβα υπόκεινται, μετά την ημερομηνία λήξης της εν λόγω συνθήκης, στη συνθήκη για την ίδρυση της Ευρωπαϊκής Κοινότητας.Πρέπει συνεπώς να προστεθεί στον κανονισμό (ΕΚ) αριθ. 2505/96 ένα χωριστό παράρτημα με αυτές τις ποσοστώσεις.

(6) Κατά συνέπεια, ο κανονισμός (ΕΚ) αριθ. 2505/96 πρέπει να τροποποιηθεί,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2505/96 τροποποιείται ως εξής:

1) Το άρθρο 1, παράγραφος 1 αντικαθίσταται από τα εξής:

"1. Οι εισαγωγικοί δασμοί για τα προϊόντα που απαριθμούνται στα παραρτήματα Ι και ΙΙΙ αναστέλλονται στα επίπεδα που προβλέπονται για τις περιόδους και τις ποσότητες που αναφέρονται σ' αυτά.

2) Ο πίνακας του παραρτήματος Ι αντικαθίσταται από τον πίνακα του παραρτήματος Ι του παρόντος κανονισμού.

3) Το παράρτημα ΙΙ του παρόντος κανονισμού προστίθεται ως παράρτημα ΙΙΙ.

Άρθρο 2

Στο παράρτημα Ι του κανονισμού 2505/96 για την περίοδο ποσόστωσης από την 1η Ιανουαρίου έως τις 31 Δεκεμβρίου 2002:

- Αύξων αριθμός 09.2711: ο όγκος της δασμολογικής ποσόστωσης καθορίζεται σε 375.000 τόνους,

- Αύξων αριθμός 09.2837: ο όγκος της δασμολογικής ποσόστωσης καθορίζεται σε 450 τόνους,

- Αύξων αριθμός 09.2959: ο όγκος της δασμολογικής ποσόστωσης καθορίζεται σε 70.000 τόνους.

Άρθρο 3

Στο παράρτημα Ι του κανονισμού (ΕΚ) 2505/96 για την περίοδο ποσόστωσης από την 1η Ιουλίου έως τις 31 Δεκεμβρίου 2002:

- Αύξων αριθμός 09.2902: ο όγκος της δασμολογικής ποσόστωσης καθορίζεται σε 20.000 τόνους,

- Αύξων αριθμός 09.2935: ο όγκος της δασμολογικής ποσόστωσης καθορίζεται σε 70.000 τόνους.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ισχύει από την 1η Ιανουαρίου 2003 με εξαίρεση το άρθρο 2 το οποίο ισχύει από την 1η Ιανουαρίου 2002 και το άρθρο 3 που ισχύει από την 1η Ιουλίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε καθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ I

«

>ΘΕΣΗ ΠIΝΑΚΑ>

«

α) Ο έλεγχος της χρησιμοποίησης για αυτό τον ειδικό προορισμό πραγματοποιείται με την εφαρμογή των κοινοτικών διατάξεων που ισχύουν σχετικά.

(β) Εντούτοις, η ποσόστωση δεν χορηγείται εφόσον η επεξεργασία πραγματοποιείται από επιχειρήσεις λιανικής πώλησης ή τροφοδοσίας γευμάτων.

(γ) Οι ποσότητες των αγαθών που υπόκεινται σ'αυτή την ποσόστωση και τίθενται σε ελεύθερη κυκλοφορία από την 1η Ιουλίου 2002, όπως προβλέπεται στον κανονισμό (ΕΚ) αριθ. 1824/2002, αφαιρούνται πλήρως από αυτή την ποσότητα.

(1) Εφαρμόζεται ο ειδικός πρόσθετος δασμός

ΠΑΡΑΡΤΗΜΑ II « ΠΑΡΑΡΤΗΜΑ III

>ΘΕΣΗ ΠIΝΑΚΑ>

(α) Τα ανωτέρω καταγραφόμενα προϊόντα πρέπει επίσης να πληρούν τις ακόλουθες φυσικές προδιαγραφές:

α) Προϊόντα που υπάγονται στους κωδικούς ΣΟ ex 72091690 και ex 72091790 :

Xάλυβας που περιέχει κατά βάρος άνθρακα μεταξύ 0,64% - 0,70%, με προορισμό την παραγωγή ιμάντων για εγκαταστάσεις παραγωγικής διαδικασίας ή μεταφορικών ιμάντων με επιτρεπόμενη θερμοκρασία λειτουργίας 400°C και τάση εφελκυσμού 1200 N/mm (+/- 10%). Λοιπά στοιχεία ή ιδιότητες ανάλογα με τις ειδικές τεχνικές προδιαγραφές (HM 1708).

β) Προϊόντα που υπάγονται στους κωδικούς ΣΟ ex 7219 32 10 11/12, ex 7219 33 10 11/12 και ex 7219 34 10 11/12:

Ανοξείδωτος χάλυβας "NICRO" με προορισμό την παραγωγή ιμάντων για εγκαταστάσεις παραγωγικής διαδικασίας ή μεταφορικών ιμάντων με επιτρεπόμενη θερμοκρασία λειτουργίας 350 °C.

Τύπος i) Τάση εφελκυσμού 1050 N/mm (+/- 10%). Χημική σύνθεση: μέγιστη περιεκτικότητα σε άνθρακα 0,06%. περιεκτικότητα σε χρώμιο 13%, περιεκτικότητα σε νικέλιο 4%.

Λοιπά στοιχεία ή ιδιότητες ανάλογα με τις ειδικές τεχνικές προδιαγραφές (ΗΜ 1708).

Τύπος ii) : Τάση εφελκυσμού 1200 Ν/mm (+/- 15%). Χημική σύνθεση: μέγιστη περιεκτικότητα σε άνθρακα 0,15%, περιεκτικότητα σε χρώμιο 17% περιεκτικότητα σε νικέλιο 7%

Λοιπά στοιχεία ή ιδιότητες ανάλογα με τις ειδικές τεχνικές προδιαγραφές (ΗΜ 1708).

γ) Προϊόντα που υπάγονται στους κωδικούς ΣΟ ex 7219 33 10 13/14/15/16/17/18 και 7219 34 10 13/14/15/16/17/18

Aνοξείδωτος χάλυβας με προορισμό την παραγωγή ιμάντων για εγκαταστάσεις παραγωγικής διαδικασίας ή μεταφορικών ιμάντων.

Τύπος i): Τάση εφελκυσμού 1200 N/mm . Χημική σύνθεση: περιεκτικότητα σε άνθρακα 0,1%, περιεκτικότητα σε πυρίτιο 0,6%, περιεκτικότητα σε μαγγάνιο 1,4%, περιεκτικότητα σε χρώμιο 17,5%, περιεκτικότητα σε νικέλιο 7,5%.

Λοιπά στοιχεία ή ιδιότητες ανάλογα με τις ειδικές τεχνικές προδιαγραφές (ΗΜ 1712).

Τύπος ii): Τάση εφελκυσμού 1200 N/mm . Χημική σύνθεση: περιεκτικότητα σε άνθρακα 0,06%, περιεκτικότητα σε πυρίτιο 0,6%, περιεκτικότητα σε μαγγάνιο 1,4%, περιεκτικότητα σε χρώμιο 18,5%, περιεκτικότητα σε νικέλιο 8,5%

Λοιπά στοιχεία ή ιδιότητες ανάλογα με την ειδική τεχνική προδιαγραφή.

Τύπος iii): Τάση εφελκυσμού 1000 N/mm . Χημική σύνθεση: περιεκτικότητα σε άνθρακα 0,05%, περιεκτικότητα σε πυρίτιο 0,6%, περιεκτικότητα σε μαγγάνιο 1,7%, περιεκτικότητα σε χρώμιο 17,5%, περιεκτικότητα σε νικέλιο 12,5%, σε μολυβδαίνιο 2,7%.

Λοιπά στοιχεία ή ιδιότητες σύμφωνα με τις ειδικές τεχνικές προδιαγραφές.

Τύπος iv): Τάση εφελκυσμού 1080 N/mm . Χημική σύνθεση: μέγιστη περιεκτικότητα σε άνθρακα 0,05%, μέγιστη περιεκτικότητα σε πυρίτιο 1%, περιεκτικότητα σε χρώμιο 13%, περιεκτικότητα σε νικέλιο 4%, τιτάνιο 0,3%.

Λοιπά στοιχεία και ιδιότητες σύμφωνα με τις ειδικές τεχνικές προδιαγραφές (ΗΜ 1710).

Τύπος v): Τάση εφελκυσμού 1150 Ν/mm . Χημική σύνθεση: μέγιστη περιεκτικότητα σε άνθρακα 0,08% περιεκτικότητα σε πυρίτιο 1,5%, περιεκτικότητα σε χρώμιο 14%, περιεκτικότητα σε νικέλιο7%, περιεκτικότητα σε χαλκό 0,7%.

Λοιπά στοιχεία και ιδιότητες σύμφωνα με τις ειδικές τεχνικές προδιαγραφές (ΗΜ 1701).

Τύπος vi): Τάση εφελκυσμού 1200 N/mm . Χημική σύνθεση: περιεκτικότητα σε άνθρακα 0,03%, περιεκτικότητα σε πυρίτιο 0,6%, περιεκτικότητα σε χρώμιο 15,25%, περιεκτικότητα σε νικέλιο 4,9%, περιεκτικότητα σε χαλκό 3,25%.

Λοιπά στοιχεία και ιδιότητες σύμφωνα με τις ειδικές τεχνικές προδιαγραφές.

Σημείωση: η σύνθεση των προϊόντων α), β), γ) i) έως vi) είναι δυνατόν να διαφέρει εντός των ορίων των προτύπων που ισχύουν σε θέματα ανάλυσης. »

>ΘΕΣΗ ΠIΝΑΚΑ>

ΠΑΡΑΡΤΗΜΑ

Α. Με ισχύ από το 2002:

>ΘΕΣΗ ΠIΝΑΚΑ>

Συνολική απώλεια εσόδων σε σχέση με την προηγούμενη ποσοστωτική περίοδο :

+ 39.251.082 EUR.

B. Με ισχύ από το 2003: Σημείωση: Στον παρόντα πίνακα περιλαμβάνονται μόνο τα προϊόντα που έχουν δημοσιονομικές επιπτώσεις

>ΘΕΣΗ ΠIΝΑΚΑ>

Συνολική απώλεια εσόδων σε σχέση με την προηγούμενη ποσοστωτική περίοδο :

- 41.823.585 EUR.

ΠΡΟΒΛΕΠΟΜΕΝΑ ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι διατάξεις όσον αφορά τη διαχείριση των δασμολογικών ποσοστώσεων προβλέπουν τα απαιτούμενα μέτρα πρόληψης και προστασίας από την απάτη και τις παρατυπίες.